22/12/2009 | Administración LocalMunicipal
Bergondo
Normativa

O Concello de Bergondo publica, en cumprimento do que dispón o artigo 70.2 da Lei 7/85, do 2 de abril, reguladora das bases de réxime local, o texto íntegro do “REGULAMENTO MUNICIPAL DO SERVIZO DE AXUDA NO FOGAR NO CONCELLO DE BERGONDO”. Dito regulamento foi aprobado inicialmente polo Pleno da Corporación na sesión de 20 de agosto de 2009, e expúxose ó público mediante anuncio no Taboleiro de Edictos do Concello e no Boltín Oficial da Provincia n° 204 de 17 de setembro. Xa que non se produciu ningunha reclamación, alegación ou suxestión, enténdese aprobado definitivamente. O texto é o seguinte: O obxecto do presente regulamento é a adaptación do Servizo Municipal de Axuda no Fogar do Concello de Bergondo ás novas necesidades de atención e organización deste servizo a nivel municipal, respectando tódolos cambios lexislativos que se produciron durante o tempo que leva en vigor o anterior Regulamento ata o día de hoxe e que son: - O establecido na nova Lei 13/2008, do 3 de dembro, de Servizos Sociais de Galicia. - A Orde do 22 de xaneiro de 2009 pola que se regula o Servizo de Axuda no Fogar en Galicia. - A Lei 39/2006, do 14 de decembro, de Promoción da Autonomía Persoal e Atención ás Persoas en situación de dependencia. - O Real Decreto 504/2007, de 20 de abril, polo que se aproba o baremo de valoración da situación de dependencia establecido na Lei 39/2006, de 14 de decembro, de promoción da autonomía persoal e atención ás persoas en situación de dependencia. - A Resolución de 2 de decembro de 2008, da Secretaría de Estado de Política Social, Familias e Atención á Dependencia e á Discapacidade, pola que se publica o Acordo do Consello Territorial do Sistema para a Autonomía e Atención á Dependencia, sobre criterios comúns de acreditación para garantir a calidade dos centros e servizos do Sistema para a Autonomía e Atención á Dependencia. - O Real Decreto 727/2007, de 8 de xuño, sobre criterios para determinar a intensidade de protección, servizos e contías das prestacións da Lei 39/2006 - O Decreto 176/2007, de 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema para a autonomía e atención á dependencia na Comunidade Autónoma de Galicia. - A Orde de 17 de decembro de 2007 pola que se establecen os criterios para a elaboración do programa individual de atención (PIA). O Servizo de axuda no fogar ten por obxecto prestar un conxunto de atención ás persoas no seu domicilio, desde unha perspectiva integral e normalizadora, naquelas situación en que teñan limitada a súa autonomía persoal o nos casos de desestructuración familiar. Son obxectivos do servizo de axuda no fogar: • Mellorar a calidade de vida das persoas usuarias. • Posibilitar a permanencia das persoas no seu contorno de convivencia habitual. • Favorecer e potenciar a autonomía persoal no propio domicilio. • Manter, mellorar e recuperar as redes de relación familiar e social. • Previr situacións de dependencia ou exclusión social. • Retardar ou evitar a institucionalización. • Reforzar a solidariedade e potenciar o voluntariado social.1. De conformidade coa valoración técnica realizada pola traballadora social dos servizos sociais municipais, no marco do servizo de axuda no fogar poderán prestarse os seguintes tipos de atencións de carácter básico: Atencións de carácter persoal na realización das actividades básicas da vida diaria, tales como: • Asistencia para levantarse e deitarse. • Apoio no coidado e hixiene persoal, así como para vestirse. • Control do réxime alimentario e axuda, se é o caso, para alimentarse. • Supervisión, cando proceda, das rutinas de administración de medicamentos prescritas por facultativos. • Apoio para cambios posturais, mobilizacións, orientación espacio-temporal. • Apoio a persoas afectadas por problemas de incontinencia. • Atencións de carácter persoal na realización doutras actividades da vida diaria, tales como: • Acompañamento fóra do fogar para acudir a consultas ou tratamentos dentro do termo municipal. Excepcionalmente podería realizarse este tipo de acompañamento fora do termo municipal de poder contar con persoal voluntario que efectúe o mesmo. • Apoio na realización de xestións necesarias ou urxentes dentro do termo municipal. • Atención das necesidades de carácter doméstico e da vivenda, tales como: • Limpeza e mantemento da hixiene e salubridade da vivenda. • Compra de alimentos e outros produtos de uso común. • Preparación dos alimentos. • Lavado e coidado das prendas de vestir. • Coidados básicos da vivenda. • Este tipo de atencións poderá ser facilitado en parte, se é o caso, por programas específicos de lavandaría ou alimentación a domicilio - Atencións de carácter psicosocial e educativo: intervencións técnico—profesionais formativas e de apoio ao desenvolvemento das capacidades persoais, a afectividade, a convivencia e a integración na comunidade así como á mellora da estruturación familiar.2. Sempre que supoñan un apoio á non institucionalización, vaian en beneficio do Servizo e/ou dos seus resultados e sexa viable a súa posta en funcionamento, poderán incorporarse os seguintes tipos de atencións de carácter complementario: • Actividades de acompañamento, socialización e desenvolvemento de hábitos saudables (fundamanetalmente a través de persoal voluntario). • Prestación de atención a distancia mediante dispositivos de teleseguimento, teleasistencia e similares. • Adaptacións funcionais do fogar • Servizo de podoloxía • Servizo de fisioterapia 3. Como norma xeral, ó anteriormente descrito, teranse en conta os seguintes criterios: • Poderán integrarse, ademais, dentro do servizo de axuda no fogar, determinadas atencións e actividades que se desenvolvan fóra do marco do domicilio da persoa usuaria, sempre que, de acordo coa prescrición técnica sobre o contido do servizo, incidan de maneira significativa na posibilidade de permanencia no fogar e na mellora da autonomía e a calidade de vida. • En todo caso as atencións prestadas terán un carácter de reforzo e non substitutivo das propias capacidades da persoa usuaria ou doutras persoas do seu contorno inmediato, de maneira que se facilite e promova a súa autonomía. • Para a realización destas actuacións, o usuario deberá proverse dos medios necesarios (alimentos, artigos de hixiene e limpeza (como guantes de látex para o aseso persoal), electrodomésticos, etc.) • Para cada usuarios/a o técnico/a responsable enumerará no proxecto de intervención, as accións que se deben realizar, excluindo implícitamente as restantes. • Quedan excluidas do servizo, as actuacións que, polo seu carácter sanitario, deban en todo caso ser realizadas por persoal facultativo. O SAF estará aberto a todas as persoas ou unidades de convivencia para as que, de acordo coa valoración técnica correspondente, supoña un recurso idóneo de atención. De xeito particular, o servizo atenderá persoas maiores con déficits de autonomía e persoas con discapacidade, especialmente cando carezan de apoio persoal no seu contorno inmediato, así como fogares con menores en que se observe necesidade dunha intervenciñon de carácter socioeducativo. Tamén poderá dar unha resposta preventiva e socializadora a diversas situacións de familiars en risco de exclusión social. En todo caso, darase prioridade no acceso ao servizo ás presoas que teñan un dereito recoñecido de atención dentro do sistema de autonomía e atención á dependencia. Terán, por tanto, acceso directo ó SAF Municipal, aqueles/as usuarios/as con resolución de Axuda no Fogar como recurso idóneio ou con SAF como respiro no Programa Individual de Atención. Para o acceso por libre concorrencia ó servizo de axuda no fogar, sen prexuizo dos criterios de carácter xeral establecidos na orde do 22 de xaneiro de 2009, establecese como persoas destinatarias as seguintes: • Persoas maiores, sen recoñecemento de grao e nivel de dependencia e que carezan de apoios no domicilio, e para os que este servizo poida significar a súa continuidade no fogar coas súas necesidades básicas plenamente cubertas. • Persoas con anciáns, minusválidos ou enfermos crónicos ó seu cargo que precisen axuda para atendelos e non dispoñan do recoñecemento de grao e nivel de dependencia ou o seu grao de dependencia non poida ser cuberto no momento no que se realiza a solicitude de SAF. • Familias en grave estado de desestruturación ou en alto risco de padecela, sempre en colaboración e baixo os criterios do programa de Educación Familiar. • Fogares con menores nos que se observe necesidade dunha intervención de carácter socioeducativo • Familias en risco de exclusión social coa finalidade de dar unha resposta preventiva e socializadora • En xeral, cando exista unha situación de desatención familiar ou persoal, avaliada tecnicamente e que xustifique a intervención do servizo. Non poderán ser usuarios deste servizo: 1. As persoas que poidan beneficiarse dun servizo similar por parte doutra entidade, tales como Muface, Isfas, Once, etc.2. As que presenten un estado de deterioro fisico ou psicolóxico tal que provoque unha valoración técnica de internamento asistido en centro residencial As persoas usuarias do SAF, no marco dos dereitos que con carácter xeral se lle recoñecen na lexislación aplicable sobre servizos sociais e, se é o caso, sobre o procedemento administrativo común, terán dereito: 1. A seren tratadas co respecto debido á súa dignidade.2. A recibiren unha atención adaptada ás súas necesidades, coa calidade e duración prescritas en cada caso.3. A coñeceren a organización e o regulamento do servizo.4. A coñeceren a situación do seu expediente.5. Ao tratamento confidencial dos seus datos de acordo co disposto na Lei Orgánica 15/1999, de 13 de decembro, de protección de datos de carácter persoal.6. A recibiren información precisa e clara sobre as posibles modificacións sobrevidas durante a prestación efectiva do servizo.7. A presentaren queixas e suxestións ao persoal coordinador do servizo cando expresaren reclamacións ou fixeren suxestións sobre a súa prestación efectiva. As persoas usuarias do servizo de axuda no fogar, no marco dos deberes que con carácter xeral se Ile recoñecen na lexislación aplicable sobre servizos sociais e, se é o caso, sobre o procedemento administrativo común, terán ios seguintes deberes: 1. Cumprir coas condicións do servizo, facilitándolle a execución de tarefas ao persoal a cargo e poñendo a súa disposición os medios materiais necesarios. Cando se trate dun apoio no aseo persoal do/da usuario/a éste disporá de guantes de látex paro uso das auxiliares de axuda no fogar.2. Colaborar, na medida das súas posibilidades, no desenvolvemento do servizo en función das súas capacidades e nos termos acordados en cada caso.3. Facilitar e colaborar no seguimento e avaliación do servizo.4. Respectar a dignidade persoal e profesional das persoas que presten o servizo, así como respectar os límites das súas obrigas laborais.5. Informar ó/a Técnica responsable de calquera cambio que se produzca na situación sanitaria, social, económica e/ou familiar do beneficiario, que puidese dar lugar á modificación, suspensión ou extinción na prestación do servizo.6. Aboar a taxa que, pola percepción do SAF, se estableza na Ordenanza fiscal reguladora da taxa pola prestación deste Servizo no Concello de Bergondo.7. A comunicar, en circunstancias ordinarias e previsibles, con dez días de antelación, calquera ausencia temporal do domicilio que puidese impedir a prestación do servizo. O Servizo de Axuda no Fogar é un servizo de competencia municipal que poderá prestarse directamente pola entidad local ou mediante contrato de xestión de servizo público, tal e como establece o artigo 8 de la Lei 30/2007, do 30 de outubro, de contratos do sector público, a través de entidades privadas debidamente autorizadas. a) Traballadores Sociais dos servizos sociais de atención primaria, ós que corresponden as funcións de: - A programación xeral do Servizo - As xestións para a financiación - A difusión-información sobre o servizo - A recepción das demandas - A avaliación das necesidades - A proposta de concesión/denegación do servizo - A valoración da idoneidade do persoal - A programación de cada servizo concreto - A estimulación para a autoaxuda e participación familiar - A coordinación dos diferentes axentes intervintes - A avaliación e modificación no servizo b) No seu caso, Traballadores Sociais da entidade xestora do servizo: - Coordinación do servizo e dos recursos humanos necesarios - Supervisión e seguimento do servizo - Mantemento das canles de comunicación coa Traballadora Social responsable do SAF Municipal no concello de Bergondo. c) Auxiliares de axuda no fogar, tanto do Concello como de entidades xestoras: - Asistenciais, de atención persoal e doméstica, co usuario e a familia - Educativas, sobre todo en habilidades sociais - De colaboración co traballador social no seguimento e avaliación. d) Outros profesionais: educador familiar, psicólogo, animador sociocultural, persoal sanitario entre outros afins, que intervirán para cada caso cunha programación específica, elaborada para o efecto con mención dos obxectivos, metodoloxía e sistemas de avaliación en equipo. e) Voluntariado: serán persoas que actúen de forma solidaria, sen expectativas de remuneración, complementando de forma coordinada as funcións e tarefas encomendadas ó persoal anteriormente citado. As súas funcións encamiñaranse de cara a: Acompañamento dentro e fóra do domicilio Realización de xestións fóra do domicilio tales como compra, receitas e pequenas xestións coa administración. Ocupación do tempo libre e reforzo escolar. Calquera outras acordadas polo equipo e que non sexan necesariamente susceptibles de responsabilidade por parte dos demais profesionais. Para tal fin, estarase ó disposto na Lei do Voluntariado e na Lei 13/2008 de Servizos Sociais, en canto á formación, responsabilidade, cartas do voluntariado, actuación organizada, obxectivos, e demais que se establezan. O Servizo de Axuda no Fogar estará rexido polas seguintes normas, que deberán respectar tanto o beneficiario e as persoas do seu contorno, coma os profesionais e voluntarios que intervenían na prestación do mesmo: a) Establécese como período máximo para a prestación do servizo, de luns a sábado, quedando excluidos os domingos, festivos e horario nocturno (20:00 a 8:00), se ben, de xeito excepcional e previo informe técnico a favor, poderá variarse éste. b) Como norma xeral, o servizo terá unha duración máxima de dúas horas diarias de luns a sábado, e mínima de 2 horas semanais, excepto para persoas con dependencia recoñecida, xa que a intensidade do servizo de axuda no fogar deberá respectar as seguintes ratios, expresadas en horas/mes, cando se trate de SAF como recurso idóneo: GRADO III. Gran Dependencia: NIVEL 2: entre 70 e 90 horas/mes NIVEL 1: entre 55 e 70 horas/mes GRADO II. Dependencia Severa NIVEL 2: entre 40 e 55 horas/mes NIVEL 1: entre 30 e 40 horas/mes GRAO I. Dependencia Moderada: O que se determine na lexislación vixente e cando entre en vigor este grao. c) Cando se trate de atender as demandas de SAF de libre concorrencia, poderase elaborar unha lista de espera, dende a que se accederá ó servizo por orde de puntuación, considerando sempre a prioriodade das persoas con recoñecemento da situación de dependencia. Para iso aplicarase o baremo que se reflicte na Orde de 22 de xaneiro de 2009 que regula o Servizo de Axuda no Fogar en Galiza. d) O tempo de atención ós/as beneficiarios/as poderá ser modificado en función das variacións que se produzan nas súas circunstancias persoais e/ou familiares, así como pola dispoñibilidade de medios do Servizo Municipal de Axuda no Fogar. e) Con carácter xeral, non se levará a cabo dentro nin fóra do fogar, ningunha labor que non vaia dirixida ó beneficiario/a do servizo, nin ainda para persoas que convivan no mesmo domicilio. Exceptuaranse casos tecnicamente informados e motivados. f) Será preceptivo por todas as partes, o respecto ás condicións estipuladas no acordo de prestación do servizo (tarefas, horarios, achegas económicas, normas do servizo, etc.) g) Enténdese que durante a prestación do servizo, e de haber unha entidade xestora allea a este concello, poderá realizar cambios de auxiliar e de horario en base á boa organización do mesmo, ainda manténdose o acordo de tarefas a realizar. Esta entidade, o igual que o concello de Bergondo, facilitará ós/as Auxliares o equipamento necesario para o desenvolvemento da súa actividade (uniformidade). h) Como norma xeral, cando o usuario non se atope no domicilio, non se prestará o servizo, e o/a Auxiliar nunca estará en posesión das chaves da vivenda. i) As queixas ou suxerencias dos beneficiarios ou as familias, presentaranse sempre ante o/a Traballador/a Social, e nunca tentarán dirimirse co/a Auxiliar de Axuda no Fogar. j) Tanto os/as usuarios/as como os/as profesionais e voluntarios/as que interveñen no servizo, mostrarán un total e absoluto respecto á intimidade e á confidencialidade. k) O acto da remuneración do Auxiliar correrá a cargo da entidade xestora, motivo polo que o usuario non deberá facerlle entrega de ningunha cantidade nin gratificación en cartos ou especies. O auxiliar non admitirá ningunha contraprestación do usuario, nin será custodio de ningún tipo de ben nin documentación que os represente. l) 0 servizo prestarase unicamente no domicilio habitual do beneficiario/a, excluíndose a asistencia a hospitais por ingreso do beneficiario. Accederase ao SAF a través dos servizos sociais comunitarios, de acordo coas seguintes modalidades: • O acceso ao servizo será directo para persoas que, tendo recoñecida a situación de dependencia, se lles asigne a axuda no fogar na correspondente resolución de Programa Individual de Atención (PIA) • O acceso resolverase de acordo cos criterios establecido na presente Ordenanza Municipal, previa prescrición técnica favorable dos servizos sociais de atención primaria, nos casos seguintes: – Para as persoas que non tejían o recoñecemento da situación de dependencia, ou non lles asista o dereito de acceso efectivo ao catálogo de servizos de atención á dependencia segundo o calendario de implantación que se establece na Lei 39/2006. – Nas situacións nas que a problemática principal estea relacionada con aspectos convivenciais e socio-educativos.1. No acceso directo ao servizo para as persoas usuarias con dependencia recoñecida, a resolución relativa ao PIA terá a consideración de resolución de asignación e incorporación ao servizo co número de horas establecidas néste.2. No acceso en libre concorrencia será de aplicación o seguinte: • O procedemento iniciarase a instancia de parte, de conformidade cos principios xerais recollidos na Lei 30/92, de 26 de novembro, de réxime xurídico das administracións e do procedemento administrativo común e cos baremos que se establecen na Orde de 22 de xaneiro de 2009, tendo preferencia sempre as persoas con dependencia recoñecida e que na proposta de coidados sexa o SAF recurso idóneo ou complementario. • Cando circunstancias debidamente acreditadas no expediente, así o xustifiquen, o procedemento de acceso ao servizo poderá iniciarse de oficio.3. A instancia de parte, as solicitudes da prestación do servizo tramitarase ante o Concello, a través do Departamento de Servizos Sociais e deberán formularse no modelo que figura como anexo I deste regulamento ó que se achegará a seguinte documentación: a) Fotocopia do DNI, NIE ou pasaporte do solicitante e/ou usuario/a b) Xusiticantes de aluguer ou de gastos por emprego doméstico (se procede) c) Domiciliación de recibos (se procede) d) Volante de empadroamento colectivo. e) Tarxeta da Seguridade Social do/da usuario/a. f) Para persoas dependentes: certificado de valoración da dependencia. g) Informe médico. h) Declaración da Renda de todas as persoas que conforman o núcleo de convivencia. j) Xustificante de pensións, paro, nóminas, e outras retribucións que xustifiquen os ingresos do usuario/a beneficiario do SAF. k) Calquera outro documento que se estime oportuno para a correcta valoración da situación familiar e persoal do solicitante No caso de iniciarse de oficio o expediente, a Alcaldía Presidencia resolverá o mesmo con carácter urxente, previa a emisión pola traballadora social do informe técnico pertinente, e sen prexuízo da posterior instrución do correspondente expediente. No caso de iniciarse a instancia de parte, unha vez formalizada a solicitude coa documentación correspondente, procederase pola/o traballdora social a realización de visita domiciliaria e valoración dos datos aportados e aplicando o baremo de acceso ó servizo (segundo a orde de 22 de xaneiro de 2009), con vistas a confeccionar unha lista de espera. Terá en conta tódolos aspectos reflectidos no presente regulamento, a idoneidade do servizo, así como a intensidade recomendable para cada caso concreto. O órgano competente para ditar a resolución será ola alcalde/sa, podendo delegar esta competencia de conformidade co disposto no artigo 21.3 da lei 7/85, de 2 de abril, reguladora das bases do réxime local. En dita resolución quedarán reflexadas as condicións básicas da prestación. Notificarase a concesión do servizo o usuario/a, na que queda reflejadas as condicións básicas da prestación e entregarase unha copia dos dereitos e deberes dos profesionais e usuarios do servizo de axuda no fogar. Na tramitación dos expedientes levarase a cabo segundo o seguinte protocolo: 1. Os servizos administrativos do Departamento de Servizos Sociais comprobarán que a solicitude reúne os requisitos establecidos no presente regulamento, e procederá a reclamar por escrito ós interesados cantos datos e documentos complementarios sexan necesarios para resolver o expediente.2. Unha vez completado o expediente será remitido ó/á Traballador/a Social Municipal, que comprobará as circunstancias sociais do solicitante a través de visitas domiciliarias e entrevistas. Posteriormente, elaborará un informe-proposta no que se recollerá: A. Datos de identificación B. Datos socio-económicos C. Proposta de concesión/denegación D. Data de alta no servizo E. A taxa devengada (se procede) F. A Proposta de intervención (tarefas a realizar, horario, duración e intensidade do servizo, G. Observacións 3. A resolución sobre a concesión/denegación do servizo correspóndelle ó Alcalde ou Concelleiro delegado segundo a proposta do Traballador Social do Departamento de Servizos Sociais.4. Notificarase por escrito ó/á beneficiario e/ou solicitante a resolución e condicións do servizo, así como copia dos artigos 6, 7 e 10 da presente Ordenanza.5. No caso de existir entidade xestora allea ó Concello, notificaráselle a alta do usuario e á empresa prestataria, e ésta procederá nese momento á designación de auxiliar de axuda no fogar correspondente.6. 0 Concello terá en todo momento coñecemento da xestión do servizo, ben a través do Traballador Social do Departamento de Servizos Sociais, que fará o seguimento, ou ben a través da información emitida polo Traballador Social da empresa xestora e máis da supervisión que sobre ésta faga o Técnico Municipal. Este procedemento poderá abreviarse cando unha situación reciba a consideración de urxente, sendo esta a que requira unha resposta inmediata a unha situación excepcional ou cando o expediente se inicie de oficio, previa a emisión pola traballadora social do informe técnico pertinente.1. Son causas de extinción: a. A renuncia da persoa usuaria. b. O cambio de programa individual de atención ou do proxecto de intervención que implique un cambio de asignación de recurso e a súa incompatibilidade co servizo de axuda no fogar. c. Traslado definitivo da súa residencia a outro concello. d. Ingreso definitivo en centro residencial. e. Baixa no padrón municipal de habitantes. f. Falecemento da persoa usuaria. g. Incumprimento reiterado dos deberes e obrigas establecidas para as persoas usuarias na prestación do servizo. h. Impago inxustificado das cotas correspondentes durante 2 meses consecutivos ou alternos. i. Desaparición das causas que motivaron a prestación do servizo. j. Falta de colaboración do usuario ou familia para poder levar a termo as tarefas propostas. k. Deterioro psicofisico do/da beneficiario do servizo que faga recomendable o seu ingreso en centro para unha correcta atención persoal. l. Ausencia necesaria, xustificada e comunicada do beneficiario por período superior a dous meses (durante os cales aboará a cota contratada). m. Ausencia non necesaria e/ou non xustificada e/ou non comunicada, superior a 5 días, ou ausencias non comunicadas e reiteradas de un día. n. Ausencia non necesaria, ainda que debidamente comunicada, superior a un mes.2. A alteración das circunstancias tidas en conta para a concesión do servizo, poderá dar lugar á modificación das condicións de prestación nas que fora concedido inicialmente. Os cambios de circunstancias, en calquera caso, deberán substanciarse no expediente individual, mediante un novo informe social. Cando se trate dun servizo público de axuda no fogar asignado a persoas en situación de dependencia na correspondente resolución de PIA, a incoación por parte da entidade titular do servizo dun expediente de extinción ou modificación das condicións de prestación do servizo deberá notificarase ao órgano competente para ditar resolución de PIA 3. Para a suspensión do servizo, o Traballador Social do Concello elaborará un informe coas causas e elevará unha proposta de extinción, que será resolta polo Alcalde ou Concelleiro delegado, e notificada por escrito ó interesado. Son causa de suspensión temporal do servizo, previa tramitación do correspondente expediente, e informe razoado e por escrito do persoal técnico coordinador do servizo, as que seguen: 1- Modificación temporal das causas que motivaron a necesidade do servizo: Poderá suspenderse o servizo en tanto persista o cambio de circunstancias causante da suspensión, coa excepción das prazas vinculadas a un dereito exercido dentro do sistema de autonomía a atención á dependencia, suposto no que se estará ao disposto na correspondente normativa reguladora.2- Estancia temporal no domicilio de familiares ou achegados que poidan realizar os labores obxecto do servizo.3- Ausencia do fogar por parte do beneficiario durante un período non superior a 2 meses e por causas forzosas, e non superior a 1 mes por vontade propia.4- Cando por necesidades do servizo fose preciso amplia-lo número de usuarios e se considerasen prioritarios outros casos en función da situación persoal, sanitaria e/ou económica, poderíase proceder á modificación parcial do proxecto de intervención ou á suspensión temporal do servizo nos casos que disfruten do SAF por libre concorrencia. Os criterios de concesión do servizo para a libre concorrencia, basearanse no baremo que determina a orde de 22 de xaneiro de 2009, da Vicepresidencia da Igualdade e do Benestar (D. O. G. n° 22, de 2 de febreiro de 2009), e que contempla aspectos como: - Autonomía persoal para a realización de actividades da vida cotiá - Situación socio-familiar, establecendo graos en que a familia ou persoas do contorno axuden ou poidan axudar ó usuario. - Situación socio-económica da unidade de convivencia, tomando como base os ingresos da unidade menos os gastos de alugueiro ou amortización da vivenda. - Outros factores mais específicos coma localización, estado e equipamento da vivenda, gastos precisos para adquisición de bens que fagan posible o Servizo, existencia próxima de familiares con recursos, etc. O Servizo de Axuda no Fogar financiarase con cargo ó orzamento municipal, coas achegas que poidan realizar o Sistema Nacional de Atención á Dependencia, a Comunidade Autónoma, a Deputación Provincial e maila achega dos usuarios. Estes últimos colaborarán en función das súas posibilidades mediante a achega de cantidades determinadas a través de criterios obxectivos, e que irán dende a total gratuidade ata o pagamento total. Para iso terase en conta o expresado na ordenanza fiscal reguladora do Servizo de Axuda no Fogar Municipal. Os recibos serán cargados na conta designada, a mes vencido. O usario/a estará obrigado a actualiza-la documentación pertinente, que a mes de xaneiro de cada ano, se lle pedirá por escrito e/ou cando as circunstancias socio-familiares se modifiquen. O servizo de axuda no fogar, adaptarase en todo momento á normativa vixente en materia de servizos sociais, así como a normativa nacional e autonómica en torno ó sistema nacional de dependencia, procedendo este concello á adaptación do presente regulamento de verse afectado polas modificacións substanciais que se produzan. O presente regulamento derroga a ordenanza reguladora do servizo de axuda a domicilio, aprobada por acordo plenario o 6 de abril de 2000 e publicado no Boletín Oficial da Provincia número 140, do 20 de xuño de 2000. O presente regulamento foi aprobado no Pleno da Corporación Local que, en sesión ordinaria que tivo lugar o día 20 de agosto dos correntes, e entrará en vigor ó día seguinte da súa publicación definitiva no Boletín Oficial da Provincia de A Coruña.” Bergondo, 1 de decembro de 2009. A alcaldesa Alejandra Pérez Máquez